Φέλιξ Μπόρχα

Ο Φέλιξ Αλεξάντερ Μπόρχα Βαλένσια (Félix Alexander Borja Valencia, 2 Απριλίου 1983) είναι ποδοσφαιριστής από τον Ισημερινό, ο οποίος αγωνίζεται ως επιθετικός. Η τελευταία του ομάδα ήταν η Ελ Νασιονάλ του Πρωταθλήματος Ισημερινού. Έχει τα ψευδώνυμα «το καγκουρό» ή «η κόμπρα του Εκουαδόρ», λόγω της εκτίναξης στο άλμα του.

Σταδιοδρομία σε συλλόγους

Ελ Νασιονάλ 
Αγωνίστηκε πρώτη φορά επαγγελματικά για την Ελ Νασιονάλ του Πρωταθλήματος Ισημερινού.

Ολυμπιακός 
Η μεταγραφή του στον Πρωταθλητή Ελλάδας Ολυμπιακό, τον έκανε τον πρώτο παίκτη από τον Ισημερινό που αγωνίστηκε σε ελληνικό σύλλογο. Ο Μπόρχα ανακηρύχθηκε πρώτος σκόρερ του Κόπα Λιμπερταδόρες (από κοινού, μαζί με ακόμη 13 ποδοσφαιριστές με 5 γκολ), δύο μήνες μετά τη μετακίνηση του στον Ολυμπιακό.

Μάιντς 05 
Λόγω των υπό του μετρίου εμφανίσεων του για τον Ολυμπιακό στην πρώτη του σεζόν, καθώς και του γεγονότος ότι καταλάμβανε θέση ξένου, εκτός Ε.Ε., στο ρόστερ του συλλόγου, ο Ολυμπιακός είχε την επιθυμία να το πουλήσει στο τέλος της σεζόν 2006-07 ή να τον στείλει δανεικό για την επόμενη σεζόν. Λόγω αυτής της απόφασης από το σύλλογο, ο Μπόρχα μετακινήθηκε με δανεισμό στη γερμανική Μάιντς 05 για την περίοδο 2007-08. Στο τέλος της σεζόν, η Μάιντς τον αγόρασε. Κατά τη διάρκεια της χειμερινής μεταγραφικής περιόδου της σεζόν 2010-11, επιτράπηκε στον Μπόρχα να φύγει με ελεύθερη μεταγραφή, για να μετακινηθεί στη μεξικάνικη Πουέμπλα.

Πουέμπλα 
Έχοντας περιορισμένη συμμετοχή, ειδικά αφότου η Μάιντς κέρδισε την άνοδο στη Μπουντεσλίγκα, μετακινήθηκε στην Πουέμπλα.

Pachuca 
Την περίοδο Απερτούρα 2011-12, υπέγραψε με την Πατσούκα.

Τσίβας ΗΠΑ (δανεισμός) 
Στις 14 Αυγούστου 2014, εντάχθηκε με δανεισμό από τη Λίγκα Ντεπορτίβα ντε Κίτο στην Τσίβας ΗΠΑ του MLS.

Νότια Κίνα 
Στις 28 Δεκεμβρίου 2015, η Σάουθ Τσάινα ΑΑ από το Χονγκ Κονγκ, ανακοίνωσε την υπογραφή του παίκτη μέσω του Facebook.

Επιστροφή στην Ελ Νασιονάλ 
Στις 24 Ιανουαρίου 2017, ο Μπόρχα υπέγραψε συμβόλαιο με την Ελ Νασιονάλ. Προηγουμένως ήταν ελεύθερος.

Διεθνής σταδιοδρομία 
Ήταν μέλος της Εθνικής Ισημερινού για το Παγκόσμιο Κύπελλο του 2006. Έπαιξε σε αρκετούς αγώνες της προκριματικής φάσης του Παγκοσμίου Κυπέλλου, συμπεριλαμβανομένου του αγώνα εναντίον της Ουρουγουάης, που σφράγισε τη συμμετοχή τους στο Παγκόσμιο Κύπελλο της Γερμανίας. Είχε μία συμμετοχή στο τουρνουά, στην ήττα με 0-3 εναντίον της Γερμανίας. 

Συμμετείχε σε φιλικούς αγώνες ύστερα από το Παγκόσμιο Κύπελλο, σκοράροντας ακόμη εναντίον της Βραζιλίας σε ένα φιλικό τον Οκτώβριο του 2006 στη Σουηδία. Ήταν μέλος της Εθνικής για το Κόπα Αμέρικα 2007 και ξεκίνησε βασικός στο τελευταίο αγώνα της φάσης ομίλων εναντίον της Εθνικής Βραζιλίας.

Στατιστικά σταδιοδρομίας 

 Μέχρι τις 26 Απριλίου 2016.

Διακρίσεις 

 Πρωτάθλημα Ισημερινού: 
 2005 C, 2006 
 Σούπερλιγκ Ελλάδας: 
 2006-07

Παραπομπές

Εξωτερικοί σύνδεσμοι 

   

Ποδοσφαιριστές από τον Ισημερινό
Επιθετικοί ποδοσφαιριστές
Ποδοσφαιριστές Εθνικής Ισημερινού
Ποδοσφαιριστές Κόπα Αμέρικα 2001
Ποδοσφαιριστές Παγκοσμίου Κυπέλλου 2006
Ποδοσφαιριστές Κόπα Αμέρικα 2007
Ποδοσφαιριστές Κλουμπ Ντεπορτίβο Ελ Νασιονάλ
Ποδοσφαιριστές Πρωταθλήματος Ισημερινού
Ποδοσφαιριστές Ολυμπιακού Πειραιώς
Ποδοσφαιριστές Σούπερ Λιγκ Ελλάδας
Ξένοι ποδοσφαιριστές στην Ελλάδα
Ποδοσφαιριστές 1. ΦΣΦ Μάιντς 05
Ποδοσφαιριστές 2. Μπουντεσλίγκα
Ποδοσφαιριστές Μπούντεσλιγκα
Ποδοσφαιριστές Κλουμπ Πουέμπλα
Ποδοσφαιριστές ΚΦ Πατσούκα
Ποδοσφαιριστές Λίγκα Ντεπορτίβα Ουνιβερσιτάρια ντε Κίτο
Ποδοσφαιριστές Τσίβας ΗΠΑ
Ποδοσφαιριστές Μέιτζορ Λιγκ Σόκερ
Ξένοι ποδοσφαιριστές στις Ηνωμένες Πολιτείες Αμερικής
Ποδοσφαιριστές Πρωταθλήματος Περού
Ποδοσφαιριστές Σάουθ Τσάινα ΑΑ
Ποδοσφαιριστές Πριμέρα Ντιβισιόν Μεξικού
Ξένοι ποδοσφαιριστές στη Γερμανία